ฝึกกิจวัตรให้เด็กสมาธิสั้น เตรียมตัวตอนกลางคืน สร้างกิจวัตรตอนเช้า สร้างตารางชีวิตประจำวัน
หาว่าเวลาไหน ลูกมักจะทำอะไร และพยายามให้เขาทำกิจกรรมนั้นตามเวลาทุกวัน เมื่อลูกๆ และพ่อแม่รู้ว่าต้องทำอะไรต่อไป ก็จะทำให้การทำตามกิจวัตรง่ายขึ้น กิจกรรมที่เราอาจต้องใส่ไว้ในตารางเช่น  เวลานอนเข้านอน เวลาตื่น และเวลางีบหลับ เวลาอาบน้ำ เวลาออกจากโรงเรียน หรือศูนย์เลี้ยงเด็ก เวลาทำกิจกรรมนอกหลักสูตร เวลากินอาหาร เวลาทำกิจกรรมอื่นที่กำหนดเอาไว้แล้ว เด็กที่สมาธิสั้นพยายามอย่างหนักที่จะจดจำว่าตนเองวางของไว้ที่ไหน นี้อาจเป็นเรื่องที่ท้าทายทีเดียวเมื่อเราพยายามทำตามตารางเวลา แต่ก็ต้องวุ่นวายเพราะลูกจำไม่ได้ว่าวางกระเป๋าอาหารกลางวันไว้ที่ไหน จัดบ้านให้เป็นระเบียบ ลูกจะได้มีพื้นที่พอสมควรไว้เก็บของของเขา  ตัวอย่างเช่น เขาอาจเก็บกระเป๋าหนังสือไว้ในกล่องซึ่งวางถัดจากประตูหน้า หรือเก็บดินสอไว้ในลิ้นชักโต๊ะ จัดบ้านให้บ้านเป็นระเบียบเหมาะกับครอบครัวและรูปแบบการดำเนินชีวิต ให้ลูกทำการบ้านให้เสร็จทีละนิด ในระหว่างที่เสร็จแต่ละอย่าง อนุญาตให้เขาพักสั้นๆ การใช้นาฬิกาจับเวลาน่าจะมีประโยชน์ในการช่วยให้ลูกทำการบ้านจนเสร็จ  เตรียมสถานที่พิเศษไว้ให้ลูกทำการบ้านและเก็บอุปกรณ์ของของเขา จำไว้ว่าเด็กๆ นั้นไม่เหมือนกัน เด็กบางคนต้องการที่เงียบๆ ห่างไกลจากคนอื่นเพื่อจะได้มีสมาธิทำการบ้าน ขณะที่เด็กอื่นๆ อาจต้องมีพ่อแม่อยู่ใกล้เพื่อให้คำแนะนำเวลาทำการบ้านด้วย กระตุ้นเตือนด้วยการเขียนเพื่อช่วยเด็กให้จดจ่อกับการทำตามกิจวัตรประจำวัน ควรเขียนคำสั่งสั้นๆ เด็กจะได้ไม่ไขว้เขว การเขียนรายการต่างๆ เป็นวิธีการที่ยอดเยี่ยมวิธีการหนึ่งที่จะช่วยให้เด็กสมาธิสั้นทำตามกิจวัตรได้ พยายามติดป้ายบอกสิ่งที่ต้องทำสักสิ่งหนึ่งไว้ที่ประตูทางออก ในห้องของเด็ก หรือที่ไหนก็ได้ที่จะช่วยให้เขาจำได้ว่าต้องทำกิจวัตรอะไรบ้าง เมื่อเห็นว่าลูกพยายามทำตามกิจวัตรประจำวัน ให้ชมเขา การชมจะเป็นแรงกระตุ้นให้เขาทำตามกิจวัตรต่อไปอย่างสุดความสามารถ อย่าดูแค่รายละเอียดแต่นึกถึงความพยายามของเขาด้วย การเลือกเสื้อผ้าที่จะใส่วันถัดไปขณะที่ลูกๆ อาบน้ำเป็นวิธีประหยัดเวลาที่ดีเยี่ยม ตอนที่ลูกๆ อาบน้ำ เราสามารถใช้เวลานี้เลือกเสื้อผ้าเตรียมไว้ให้เขาเพื่อวันรุ่งขึ้นจะได้ไม่ต้องเร่งรีบ  ถ้าลูกๆ ยังเล็กอยู่มาก อย่าทิ้งพวกเขาไว้ในอ่างอาบน้ำตามลำพัง ถ้าลูกโตแล้ว เขาเลือกเสื้อผ้าไว้ใส่พรุ่งนี้เองได้ หลังจากที่เขาอาบน้ำเสร็จแล้ว ต้องเตรียมทุกอย่างให้พร้อมตอนกลางคืน เตรียมรองเท้า ถุงเท้า และของเพิ่มเติมอย่างเช่น ที่คาดผม และเครื่องประดับ ต้องวางหวีต่างๆ ไว้ในที่ของมันเพื่อจะได้ไม่ต้องมาหาตอนเช้า อีกวิธีหนึ่งคือ เตรียมเสื้อผ้ารวมทั้งของเพิ่มเติมสำหรับทั้งสัปดาห์ในตอนค่ำวันอาทิตย์ ต้องเตรียมเสื้อคลุม หมวก และถุงมือไว้ในที่ประจำเผื่อวันที่อากาศหนาว เตรียมกระเป๋าทุกใบให้พร้อมและวางไว้ที่ประจำของมันก่อนเข้านอน วิธีนี้จะทำให้เราคว้ากระเป๋าออกจากบ้านได้เลย กระเป๋าที่ควรเตรียมไว้ได้แก่   กระเป๋าใส่หนังสือ กระเป๋าทำงาน กระเป๋าใส่อาหารกลางวันสำหรับลูกๆ และเตรียมอาหารที่ไม่เสียง่ายไว้ตอนดึก เตรียมอาหารที่เสียง่ายและถุงเก็บความเย็นเพิ่มในตอนเช้า การจัดเตรียมโต๊ะอาหารไว้ก่อนวันรุ่งขึ้นจะทำให้ตอนเช้าของเราราบรื่นมากขึ้น จัดวางแผ่นรองจาน ถ้วย ชาม ช้อน และซีเรียลไว้ตอนดึก จะได้ประหยัดเวลาเมื่อถึงตอนกินอาหารเช้า ที่เหลือซึ่งต้องเตรียมตอนเช้าก็มีแค่นมและน้ำส้ม วิธีนี้ได้ผลดีถ้าครอบครัวของเราเป็นครอบครัวที่ชอบกินซีเรียลเป็นอาหารเช้า เราอาจต้องล้างจานหลังกินอาหารเย็นเสร็จ จะได้มีจานที่สะอาดไว้จัดโต๊ะก่อนเข้านอน การรอเวลาให้ถึงเช้าเพื่อจะกรอกแบบฟอร์มจากทางโรงเรียนอาจทำให้เราไม่สามารถทำตามตารางเวลาได้ เพราะอาจใช้เวลา ทำให้เราต้องเร่งรีบกรอกจนนาทีสุดท้าย หรือลืมเรื่องนี้ไปเลย ควรให้มีกล่องใส่แบบฟอร์มจากโรงเรียน เวลาเด็กๆ กลับมาถึงบ้านก็ให้เขาใส่ไว้  หลังจากเด็กๆ เข้านอนแล้ว กรอกแบบฟอร์มให้เสร็จแล้วใส่ไว้ในกระเป๋าของเด็กๆ ไว้ พวกเขาจะได้พร้อมเอาไปส่งคุณครูเช้าวันรุ่งขึ้น การเขียนรายการที่ต้องทำไว้ล่วงหน้าก่อนวันรุ่งขึ้นนั้นมีประโยชน์มาก วิธีนี้จะทำให้ทุกสิ่งทุกอย่างที่ทำเป็นระเบียบ ดูปฏิทินและตารางก่อนเขียนรายการสิ่งที่ต้องทำ เราจะได้ไม่ลืม การแขวนปฏิทินประจำครอบครัวไว้อาจมีประโยชน์  ทุกคนยกเว้นเด็กเล็กมีหน้าที่ต้องเขียนกำหนดการที่จะเกิดขึ้นในอนาคตลงไป ตัวอย่างเช่น  อารียาจะเขียนว่าต้องไปเต้นประกอบเพลงหรือเล่นเบสบอลวันไหนและเวลาใด การเลือกเวลาเข้านอนให้เหมาะกับตนเองเป็นสิ่งสำคัญ หนึ่งในกิจกรรมตอนเช้าที่สำคัญที่สุดและควรทำให้เป็นเวลาคือการตื่นนอนขึ้นมาตอนเช้า ยอมรับเสียเถอะว่าถ้าเราตื่นสาย ก็จะกระทบกับเวลาที่เหลือของวัน แต่ถ้าเรานอนหลับเพียงพอ เราก็น่าจะตื่นนอนตามเวลาทุกเช้า เราต้องเลือกเวลาเข้านอนให้เหมาะกับลูกๆ ด้วย  รู้ว่าเราต้องหลับนานกี่ชั่วโมงถึงจะรู้สึกสดชื่นในตอนเช้า จากนั้นถึงจะรู้ว่าเราต้องเข้านอนกี่โมงเพื่อจะได้นอนอย่างเพียงพอ อาจต้องทดลองหลับในจำนวนชั่วโมงที่ต่างกันเป็นเวลาสองสามวัน จะได้รู้ว่าหลับกี่ชั่วโมงถึงจะเหมาะกับเรา รู้ไว้ว่าคนที่มีสุขภาพดีส่วนใหญ่ต้องหลับ 7-9 ชั่วโมงและเด็กต้องหลับ 10 -14 ชั่วโมงโดยขึ้นอยู่กับอายุ   การเริ่มลดช่วงเวลาก่อนเข้านอนประมาณ 30 นาทีอาจมีประโยชน์ พยายามปิดอุปกรณ์อิเล็กทรอนิกส์ เราจะได้มีเวลาอยู่เงียบๆ ก่อนเข้านอน นี้เป็นวิธีการที่ดีเยี่ยมวิธีการหนึ่งที่จะหยุดกิจกรรมต่างๆ ในวันนั้นเพื่อเตรียมตัวเข้านอน หลายคนอาจคิดว่ากิจวัตรตอนเช้าเริ่มขึ้นในตอนเช้า แต่ความจริงแล้วไม่ใช่อย่างนั้นเลย การตั้งนาฬิกาปลุกไว้ตอนกลางคืนก่อนเช้าวันรุ่งขึ้นจะช่วยทำให้เราตื่นตรงเวลา  พยายามวางนาฬิกาปลุกให้ห่างไกลจากเตียง จะได้ไม่เผลอกดปุ่มปิดในตอนเช้า และทำให้เราเสี่ยงที่จะไม่สามารถทำตามตารางเวลาได้ วิธีนี้จะทำให้เราตื่นขึ้นมาเพื่อเดินไปปิดนาฬิกาปลุกเอง อีกวิธีหนึ่งคือตั้งนาฬิกาปลูกไว้สองเรือน และวางให้ห่างจากเตียงทั้งคู่ ตั้งเวลาให้ห่างกันประมาณ 10 นาที ถ้าใช้วิธีนี้ ถึงแม้เราจะกลับไปนอนต่อหลังจากปิดนาฬิกาเรือนแรกไปแล้ว นาฬิกาปลุกที่ตั้งไว้เรือนที่สองจะช่วยให้เราตื่นตามเวลา ต้องตั้งนาฬิกาปลุกให้เรามีเวลาพอปลุกลูกๆ ตามเวลา เราอาจต้องการเวลาสักสองสามนาทีเพื่อให้ตื่นเต็มที่ หลายคนมีกิจกรรมที่ชอบทำก่อนที่จะเริ่มทำกิจวัตรประจำวัน กิจกรรมที่เรามักจะชอบทำตอนเช้าอย่างเช่น สวดมนต์ ออกกำลังกาย นั่งสมาธิ จดบันทึก หรือแม้แต่ใช้เวลาอยู่คนที่เรารักเงียบๆ ในตอนเช้า ไม่ว่าจะเป็นกิจกรรมอะไร ให้ใส่เข้าไปในตารางด้วย การจงใจจัดเวลาทำกิจกรรมเหล่านี้จะช่วยให้เราหลีกเลี่ยงการทำกิจวัตรไม่ทันตามกำหนดได้  จัดเวลาทำกิจกรรมที่เราชอบทำในตอนเช้า ให้เวลาทำกิจกรรมนั้นสักครึ่งชั่วโมง หนึ่งชั่วโมง หรือสองชั่วโมง การทำกิจกรรมที่ชอบทำในตอนเช้าก่อนเริ่มกิจวัตรช่วยทำให้เราจิตใจผ่องใส และสามารถเพิ่มประสิทธิภาพในการทำงานได้ การออกกำลังกายเบาๆ ช่วยเพิ่มการไหลเวียนเลือด และเป็นวิธีการที่เร็ววิธีการหนึ่งที่จะเพิ่มประสิทธิภาพการทำงานตลอดวัน การออกกำลังกายอย่างง่ายอย่างเช่น การยืดเหยียดกล้ามเนื้ออาจเป็นขั้นตอนหนึ่งของการออกกำลังกายตอนเช้าก็ได้ เมื่อเราอาบน้ำ ง่วนกับความสวยความงาม แต่งตัว หรือทำกิจกรรมเพื่อสุขอนามัยอื่นๆ ก็อาจใช้เวลาเกินกว่าที่กำหนดได้ง่าย แต่การใช้นาฬิกาจับเวลาจะช่วยให้เราทำตามกำหนดเวลาได้ เราสามารถหาซื้อนาฬิกาจับเวลาแบบราคาไม่แพงได้ตามร้านค้า  พ่อแม่บ้างคนเลือกอาบน้ำตอนที่ลูกๆ กินอาหารเช้า แต่พ่อแม่คนอื่นๆ เลือกกินอาหารเช้าพร้อมกันกับลูกๆ มากกว่า การอาบน้ำก่อนนอนก็เป็นทางเลือกหนึ่งที่จะช่วยให้เราทำตามกำหนดการในตอนเช้าได้ การทำงานหลายอย่างได้ในเวลาเดียวกันเป็นวิธีการที่ยอดเยี่ยมที่จะทำให้ครอบครัวมีระเบียบวินัย ตัวอย่างเช่น เราสามารถคิดหาวิธีการต่างๆ ที่สามารถทำงานบ้านให้เสร็จไปพร้อมกับเตรียมตัวให้พร้อมที่จะไปทำงานในตอนเช้าได้ การให้ลูกๆ ช่วยก็อาจมีประโยชน์ด้วย นี้คือคำแนะนำ  นำผ้าใส่เครื่องซักก่อนไปทำงาน เราจะได้เอาผ้าที่ซักแล้วใส่เครื่องอบผ้าตอนกลับถึงบ้าน ถ้าเราเลี้ยงสุนัข เราอาจให้ลูกๆ ช่วยเตรียมตัวพาสุนัขไปเดินเล่น ขณะที่เราไปอาบน้ำ ตัวอย่างเช่น ลูกๆ อาจเตรียมสายจูงและ “ถุงเก็บมูลสุนัข” เมื่ออาบน้ำเสร็จ เราก็จะได้พาสุนัขไปเดินเล่นกับลูกๆ ได้เลย ให้เด็กที่โตกว่าช่วยเตรียมตัวเด็กที่เล็กกว่าให้พร้อมไปโรงเรียน การให้พี่อายุสิบขวบช่วยหารองเท้าของน้องที่อยู่ชั้นอนุบาลช่วยประหยัดเวลาได้จริงๆ อาหารเป็นแหล่งพลังงานของร่างกาย ฉะนั้นเราจึงควรกินอาหารที่ดีต่อสุขภาพทุกเช้า ถ้าเราไม่ค่อยได้กินอาหารเช้า ให้ลองหาสาเหตุว่าทำไมเราถึงไม่กินอาหารเช้า อาจเป็นเพราะว่าเรารีบ หรือแค่ไม่ชอบอาหารเช้า ไม่ว่าเหตุผลจะเป็นอย่างไร ให้ยอมรับและหาวิธีการให้เราได้กินอาหารเช้าเป็นกิจวัตร  ถ้าไม่ชอบอาหารเช้า ให้ลองกินอาหารแบบที่เรากินในมื้อเที่ยงเป็นอาหารเช้าแทน ถ้าเห็นว่าตนเองมักเร่งรีบในตอนเช้า ให้เข้านอนเร็วอีกนิด จะได้ตื่นเช้ากว่านี้อีกสักหน่อย ถ้าตอนเช้าไม่หิวเลย อย่างน้อยให้กินของว่างรองท้อง จำไว้ว่าอาหารคือแหล่งพลังงาน ฉะนั้นการให้พลังงานแก่ร่างกายอย่างพอเหมาะจึงเป็นสิ่งที่สำคัญ การออกจากบ้านตามเวลาที่กำหนดไว้เพื่อจะได้ไม่ต้องเร่งรีบนั้นสำคัญ ต้องให้เวลาทำกิจกรรมทุกอย่างที่เราต้องทำระหว่างทางไปทำงาน ไม่ว่าจะเป็นการแวะส่งลูกๆ ที่ศูนย์ดูแล หรือแวะดื่มกาแฟตอนเช้า เราต้องให้เวลาเดินทางจากบ้านถึงที่ทำงานมากเข้าไว้  รู้ว่าต้องใช้เวลาไปถึงที่ทำงานมากเท่าไร รวมถึงการแวะระหว่างทางด้วย ลองจับเวลาตนเองเช้าวันหนึ่งตามความเป็นจริงเพื่อจะได้ประมาณเวลาได้อย่างถูกต้อง จากนั้นเพิ่มเวลาไปสัก 15 นาทีเผื่อรถติด หรือเกิดเหตุไม่คาดฝันอื่นๆ การไปทำงานสายจะทำให้เราไม่สามารถทำตามตารางเวลาได้ และจะรู้สึกว่าชีวิตไม่มีระเบียบอย่างแน่นอน การพยายามจัดเตรียมวัสดุอุปกรณ์ไว้ก่อนรุ่งเช้า วิธีนี้ช่วยประหยัดเวลาและช่วยให้เราออกจากบ้านตรงเวลาในตอนเช้า ช่วงที่เรานั่งรถไปโรงเรียนเป็นเวลาที่เหมาะต่อตรวจแก้การบ้าน ท่องคำศัพท์ หรือทำแบบฝึกหัดคณิตศาสตร์ โดยเฉพาะถ้าเรายุ่งจนไม่มีเวลาทำตอนดึกคืนก่อนหน้า นี้จะเป็นการทำตารางกิจวัตรแบบรายสัปดาห์ เริ่มเขียนเวลาตั้งแต่ตื่นนอนจนกระทั่งเข้านอนที่ช่องทางซ้ายสุด ส่วนช่องอื่นๆ ควรเป็นช่องชื่อวันในหนึ่งสัปดาห์    ตัวอย่างเช่น ถ้าเราตื่น 7 โมงเช้าและเข้านอนตอน 5 ทุ่ม ให้เขียนแถวแรกในช่องซ้ายเป็น 7 นาฬิกา เขียนเวลาลงมาเรื่อยๆ ทีละชั่วโมง จนกระทั้งถึง 11 โมง ลองสร้างตารางให้แต่ละคนในครอบครัว ทุกคนจะได้มีระเบียบวินัยมากขึ้น ดูตารางและระบุเวลาที่เรามักจะทำกิจกรรมหนึ่งๆ เสมอ  ตัวอย่างเช่น ถ้ากินอาหารกลางวันเวลาเที่ยงถึงบ่ายหนึ่ง ก็ให้ลงตารางไว้เลย กิจกรรมอื่นๆ ที่เราควรจัดตารางเวลาไว้ด้วยได้แก่  เวลาประชุม เวลาเข้าเรียนและเวลาทบทวน เวลาเข้านอน เวลาทำกิจกรรมทางศาสนา เวลานัดหมายต่างๆ เวลาทำกิจกรรมร่วมกับลูกๆ เวลาทำกิจกรรมร่วมกับคู่ชีวิต เวลาเดินทางไปทำงาน เวลาออกกำลังกาย การพักผ่อนหย่อนใจนั้นสำคัญต่อการมีคุณภาพชีวิตที่ดีเช่นเดียวกับงานและการศึกษา ในความเป็นจริงแล้ว การพักผ่อนหย่อนใจมีประโยชน์ต่อสุขภาพ ลดโอกาสการเป็นโรคมะเร็ง โรคหัวใจ โรคเบาหวาน และโรคอ้วนนอกจากนี้ยังลดระดับความเครียดด้วย ฉะนั้นจึงควรมีการจัดตารางให้มีเวลาพักผ่อนหย่อนใจ กิจกรรมดีๆ เพื่อการพักผ่อนหย่อนใจเช่น  เล่นกีฬานันทนาการ ทำกิจกรรมที่วายเอ็มซีเอ เข้าร่วมทำกิจกรรมของโบสถ์หรือของวัด ร่วมโครงการต่างๆ ที่สวนสาธารณะและศูนย์ชุมชน ลองจัดตารางให้มีเวลานันทนาการพร้อมหน้าพร้อมตากันในครอบครัว มีโครงการมากมายที่ทำให้ครอบครัวได้มีโอกาสทำอะไรสนุกสนานร่วมกัน เรื่องต่างๆ และเตรียมรับมือความเปลี่ยนแปลงที่เหนือความคาดคิด. คุณอาจมีตารางงานซึ่งเกิดเปลี่ยนแปลงในนาทีสุดท้ายหรือเจออุปสรรค หรือต้องเปลี่ยนช่วงเวลาและเวลาไม่พอดีกันกับคนอื่นๆ ในตารางงาน ไม่มีอะไรต้องหวาดหวั่น จำไว้ว่า ชีวิตมันเอาแน่เอานอนไม่ได้! คุณจำต้องเรียนรู้ว่าจะจัดลำดับสิ่งต่างๆ ที่ต้องทำเพื่อดูว่าอะไรสำคัญที่สุด ลองคิดว่าคุณสามารถปรับตารางงานได้ไหมถ้าคิดว่ามันสำคัญหรือจำเป็น และอะไรที่คุณสามารถถ่ายไปให้คนอื่นทำแทนได้ เป็นต้น พยายามแบ่งเวลาทำกิจกรรมต่างๆ ให้เพียงพอ ตัวอย่างเช่น ให้เวลาเดินทางจากที่บ้านไปที่ทำงานและจากที่ทำงานมาที่บ้านเพียงพอไหม หรือสังเกตเห็นว่าตนเองไปทำงานสายบ่อยๆ หรือต้องเร่งรีบเพื่อไปให้ทันเวลาไหม เราจะปรับตารางก็ต่อเมื่อสังเกตเห็นปัญหาเมื่อทำกิจวัตรตามตารางแรก  การปรับตารางจะสะท้อนให้เห็นความเป็นจริงของตัวเรามากขึ้น ตัวอย่างเช่น ถ้าเห็นว่าเรามาทำงานสาย 15 นาทีเป็นประจำ ก็ให้ปรับตารางด้วยการเพิ่มเวลาเดินทางสัก 20 นาที
ฝึกเด็กให้ทำตามตารางประจำวัน. จัดบ้านให้เป็นระเบียบ. วางแผนทำการบ้าน. เขียนคำสั่งลงกระดาษ. ชมเชยให้มาก. เตรียมเสื้อผ้าที่จะใส่วันถัดไป. เตรียมกระเป๋าทุกใบให้พร้อม. จัดเตรียมโต๊ะอาหารเช้าไว้ล่วงหน้า. กรอกแบบฟอร์ม. เขียนรายการที่ต้องทำประจำวัน. กำหนดเวลาเข้านอน. ตั้งนาฬิกาปลุก. จัดเวลาให้กับกิจกรรมที่ชอบทำในตอนเช้า. ใช้นาฬิกาจับเวลาขณะที่อาบน้ำชำระร่างกาย. หาวิธีใช้เวลาอย่างชาญฉลาด. กินอาหารเช้าที่ดีต่อสุขภาพ. ออกจากบ้านตรงเวลา. สร้างตารางที่มีแปดช่อง. จัดเวลาให้แน่นอน. จัดตารางให้มีช่วงพักผ่อนหย่อนใจ. จัดลำดับความสำคัญ ทดลองทำตามตารางเป็นเวลาหนึ่งสัปดาห์. ปรับตารางเท่าที่จำเป็น.
https://www.wikihow.com/Stay-Organized-With-a-Routine https://www.wikihow.com/Stay-Organized-With-a-Routine https://www.wikihow.com/Stay-Organized-With-a-Routine https://www.wikihow.com/Stay-Organized-With-a-Routine
Establishing Routines for Children with ADHD Preparing at Night Creating Your Morning Routine Creating a Daily Schedule